آردا تورانین "باشاکشهیر"ه کئچیدی رسمیلشدی.31 یاشلی فوتبولچونون تقدیمات مراسیمی تشکیل ائدیلیب.
کلوب پرزیدنتی گؤکسل گوموش داغ و ایسپونسورلارین قاتیلدیغی تدبیرده تورکیه میللی‌سی‌نین عضوو 2،5 ایللیک موقاویله‌یه قول چکیب. "بارسلونا"دان ایجاره‌یه گؤتورولن آردانین جاری مؤوسومون ایکینجی دؤوره‌سین‌دکی معاشی 2 میلیون یورو اولا‌جاق.
اونون نؤوبتی ایکی ایلده ایللیک معاشی ایسه 4 میلیون یورو تشکیل ائده‌جک. آنلاشمایا اساساً، "بارسلونا" گلن ایل فوتبولچونو باشقا کلوبا ساتارسا، ترانسفر حاقی‌نین 20 فایزی "باشاک شهیر"ه وئریله‌جک. ایستانبول تمثیلچی‌سی تورکیه شامپیونو اولاجاغی تق‌دیرده ایسه ایسپان‌لارا 300 مین یورو بونوس اؤده‌یه‌جک‌لر. یئنی ترانسفر "باشاک شهیر"ده 14 نؤمره‌لی فورما آلتیندا چیخیش ائده‌جک.
تقدیمات مراسیمینده چیخیش ائدن اولدوز فوتبولچو خوشبخت اولدوغونو بیلدیردی: "آرزولادیغیم شامپیونلوق ‌لاری الده ائتدیم. ایندیکی موقاویله منه "آتلتیکو"یا گئتدیگیم گون‌لری خاطیرلاتدی. یئنی‌دن فوتبول اوینایاجاغیم اوچون چوخ هیجان ‌لییام. شامپیونلوغا ان رئال نامیزدلردن بیری اولدوغوموزو دوشونورم. "باشاک شهیر"له بیرلیکده یئنی‌دن یورولیگ لرده ایشتیراک ائتمک ایستییرم".
قئید ائدک کی، آردا توران "بارسلونا"یا 2015-جی ایلده "آتلتیکو"دان کئچمیشدی.
